Шымкентте АИТВ жұқтырған балалардың жоғары білім алуына көмектесеміз – Ғылым министрі
DATE: 14:38, 23 Қыркүйек 2022 | GMT +5
TITLE: Шымкентте АИТВ жұқтырған балалардың жоғары білім алуына көмектесеміз – Ғылым министрі
URL: https://kaz.inform.kz/news/shymkentte-aitv-zhuktyrgan-balalardyn-zhogary-bilim-aluyna-komektesemiz-gylym-ministri_a3982506/
META: DATE: 14:38, 23 Қыркүйек 2022 | GMT +5
TOTAL WORDS: 192
AUTHOR(S):
TEXT: «2006 жылы Шымкентте 80-ге жуық баланың АИТВ жұқтыру дауы есіңізде болар. Өкінішке орай, кейбірі сол жылы қайтыс болды. Биыл сол балалардың дені мектеп бітірді. Бұл жастарды жоода тегін оқыту, грант беру қарастырылған ба? Кейбір балалар ҰБТ тапсырып, грантқа түсе алмаған екен. Ал Қарағанды облысының әкімі Жеңіс Қасымбек бір баланың Қарағанды медициналық академиясында тегін оқуын қамтамасыз етіпті. Қалған балаларға министрлік тарапынан қолдау, көмек бола ма?», - деген сұрақ қойылды министрге Орталық коммуникациялар қызметінде. «Біріншіден, біз гранттарды тек қана заңды түрде ҰБТ нәтижесі арқылы тағайындай аламыз. Дегенмен, әкімдік гранттары деген бар. Яғни әр өңірдің басшылары өздерінде тапшы мамандықтарға кадр даярлауға тапсырыс бере алады. Екіншіден, ректорлардың жеңілдіктері бар. Мысалы, дарынды немесе қиын жағдайдағы балаларға ректорлар университеттері есебінен жәрдем көрсете алады. Сондықтан біз министрлік ретінде осы балалармен, атааналарымен кездесуге дайынбыз. Есігіміз ашық. Біздің хатшылыққа хабарлассын, оларды тыңдап, қолымыздан келгенше осындай ректорлық жеңілдіктер арқылы, әкімдердің өңірлік гранттары арқылы көмектесуге дайынбыз», - деп жауап берді Саясат Нұрбек. Бұған дейін Ғылым және жоғары білім министрі өз балаларының қайда білім алып жатқаны туралы журналистер сұрағына жауап берген еді. Сонымен бірге, 2500 қазақстандық студент Ресей мен Украинадан отандық ЖОО-ларға ауысқан. Одан бөлек, Саясат Нұрбек студенттерге жатақхана тапшылығы қалай шешілетінін түсіндірген еді
